《水龙吟 题停琴待月图》
清代·钱斐仲

清秋院落初晴暮，烟散尽、天如洗。残蝉乍歇，暗蛩时度，月来犹未。

文簟舒波，晶帘卷玉，安排焦尾。料纤阿幽独，姮娥淡□，尚迤逦、沧溟底。

几曲阑干遍倚。漏沉沉、凉添秋袂。香吹老桂，露溥修竹，绛河垂地。

佳茗徐斟，水沈细爇，素弦重理。正天风浩浩，银云栉栉，□冰轮起。

作者简介：钱斐仲，字餐霞，秀水人，山西布政使钱昌龄女，候选训导德清戚士元室。工词。著有词话一卷。